У време Мађарске револуције 1848. године, када су Мађари тражили своја национална права и аутономију у оквиру Аустријског царства, желећи да се афирмишу и заштите сопствена национална права, на Мајској скупштини, у Сремским Карловцима исте године, Срби су прогласили Српску Војводину у чијем саставу је била и Барања, иако је фактички војно нису могли контролисати. Пропастом Мађарске револуције аустријске власти су Патентом од 18. новембра следеће године, на територији Српске Војводине формирале нову круновину под именом Војводство Србија и Тамишки Банат.